Παγκόσμιο Πρωτάθλημα Φόρμουλα Ε (2021-22)

Το Παγκόσμιο Πρωτάθλημα ABB FIA Formula E 2021-22 είναι η όγδοη σεζόν του πρωταθλήματος της Φόρμουλα Ε, ένα πρωτάθλημα αγώνων μηχανοκινήτου αθλητισμού ηλεκτρικών αυτοκινήτων που αναγνωρίζεται από το διοικητικό όργανο του μηχανοκίνητου αθλητισμού, τη Διεθνής Ομοσπονδία Αυτοκινήτου (FIA), ως την υψηλότερη κατηγορία αγώνων για ηλεκτρικά αγωνιστικά αυτοκίνητα.

Είναι η τελευταία σεζόν των αμαξιών της δεύτερης γενιάς (Gen2), με την τρίτη (Gen3) να προγραμματίζεται για την σεζόν του 2022-23.

Ομάδες και οδηγοί 
Όλες οι ομάδες χρησιμοποιούν το ίδιο σασί Spark SRT05e και ελαστικά από την Michelin.

Αλλαγές στις ομάδες 
 Όπως ανακοινώθηκε στις 30 Νοεμβρίου 2020, η Audi Sport και η ομάδα τους Abt Sportsline θα αποχωρούσαν από τη Φόρμουλα Ε στο τέλος της σεζόν 2020–2021. Ωστόσο, η Audi παραμένει στο άθλημα μέχρι το τέλος της σεζόν 2021–22 ως προμηθευτής κινητήρων για την Envision Racing.
 Όπως ανακοινώθηκε στις 2 Δεκεμβρίου 2020, η BMW αποχώρησε από τη Φόρμουλα Ε στο τέλος της σεζόν 2020–2021. Παρόλα αυτά, τουλάχιστον για αυτή τη σεζόν, παραμένουν στο άθλημα ως προμηθευτής κινητήρων για την Andretti Autosport.
 Στις 18 Αυγούστου 2021, η Mercedes-Benz ανακοίνωσε ότι αυτή θα ήταν η τελευταία της σεζόν στη Φόρμουλα Ε.
 Την 1η Νοεμβρίου 2021, η Envision Virgin Racing ανακοίνωσε ότι η ομάδα θα μετονομαζόταν σε Envision Racing για τη σεζόν 2021–22, καθώς το Envision Group είχε αναλάβει την πλήρη ιδιοκτησία της ομάδας.
 Στις 2 Νοεμβρίου 2021, η Jaguar Racing ανακοίνωσε ότι η ομάδα θα μετονομαζόταν σε Jaguar TCS Racing για τη σεζόν 2021–22 ως αποτέλεσμα μιας συμφωνίας χορηγίας τίτλου με την Tata Consultancy Services.

Αλλαγές στους οδηγούς 
 Στις 23 Ιουνίου 2021, ο Όλιβερ Ρόουλαντ ανακοίνωσε τη μετάβασή του από τη Nissan e.dams στη Mahindra Racing.
 Στις 2 Σεπτεμβρίου 2021, ο Μαξιμίλιαν Γκούνθερ ανακοίνωσε τη μετάβασή του από την Andretti Autosport στη Nissan e.dams, ως αντικαταστάτης του Ρόουλαντ.
 Στις 15 Σεπτεμβρίου 2021, ο πρώην οδηγός της Audi Sport, Λούκας ντι Γκράσι, ανακοίνωσε την υπογραφή του για την Venturi Racing, αντικαθιστώντας τον Νόρμαν Νάτο και έχοντας συμπαίκτη τον Εντοάρντο Μορτάρα.
 Στις 10 Οκτωβρίου 2021, ο Ρενέ Ράστ ανακοίνωσε ότι δεν θα μπορούσε να επιστρέψει για τη φετινή σεζόν καθώς επρόκειτο να επιστρέψει στο DTM.
 Στις 13 Νοεμβρίου 2021, ο Άλεξ Λίν ανακοίνωσε ότι είχε υπογράψει για να αγωνιστεί στο Πρωτάθλημα SportsCar IMSA και δεν επρόκειτο να επιστρέψει αυτή τη σεζόν στη Φόρμουλα Ε.
 Στις 16 Νοεμβρίου 2021, ανακοινώθηκε ότι ο πρώην οδηγός της Φόρμουλα 1 Αντόνιο Τζιοβινάτσι θα μεταβεί στη Φόρμουλα Ε με την Dragon / Penske Autosport..
 Στις 17 Νοεμβρίου 2021, ο Τομ Μπλόμκβίστ ανακοίνωσε ότι δεν θα επέστρεφε στη Formula E γιατί θα αγωνιζόταν και αυτός στο Πρωτάθλημα SportsCar IMSA.
 Στις 24 Νοεμβρίου 2021, ο πρωταθλητής των Indy Lights και πρώην οδηγός του IndyCar  Όλιβερ Άσκιου υπέγραψε με την Andretti Autosport. Είναι ο πρώτος Αμερικανός που αγωνίζεται στη σειρά. 
 Στις 25 Νοεμβρίου 2021, ο δύο φορές νικητής του Γκραν Πρι του Μακάο Ντάν Τίκτουμ ανακοίνωσε ότι θα συνεργαζόταν με τον Όλιβερ Τέρβι στην ομάδα την NIO 333 FE Team, κάνοντας τη μετάβαση από τη Φόρμουλα 2.

Αλλαγές στην μέση της σεζόν 
Μετά το ePrix του Λονδίνου, ο οδηγός της Jaguar, Σαμ Μπέρντ, υπέστη κάταγμα στον καρπό, με την ομάδα να τον δηλώνει ανίκανο να συμμετάσχει στο ePrix της Σεούλ. Ο έφεδρος οδηγός της Jaguar, Νόρμαν Νάτο, ανακοινώθηκε ότι θα αντικαταστήσει τον Μπέρντ στον τελευταίο αγώνα της σεζόν. Ο Σάσα Φένεστραζ, έχοντας διατελέσει εφεδρικός οδηγός για την Jaguar το 2021, αντικατέστησε τον Αντόνιο Τζιοβινάτσι για το δεύτερο αγώνα της Σεούλ αφού υπέστη τραυματισμό στο χέρι κατά τη διάρκεια του πρώτου αγώνα.

Πρόγραμμα 
Τα ακόλουθα ePrix έχουν συμβόλαιο για να αποτελέσουν μέρος του Παγκόσμιου Πρωταθλήματος Φόρμουλα Ε για το 2021–22:

Το ePrix του Σεούλ ήταν αρχικά προγραμματισμένο για τη σεζόν 2019–20, αλλά ακυρώθηκε δύο φορές λόγω της πανδημίας του COVID-19. Το ePrix της Πόλης του Μεξικού επέστρεψε για το 2022, για άλλη μια φορά στο Autódromo Hermanos Rodríguez, αφού ο αγώνας μεταφέρθηκε στο Autódromo Miguel E. Abed στην Πουέμπλα το 2021. Ένας καινούργιος αγώνας, το ePrix του Βανκούβερ είχε προγραμματιστεί να διεξαχθεί στον χώρο του πρώην αγώνα του Champ Car και IndyCar, το Molson Indy Vancouver, χρησιμοποιώντας διαφορετική διάταξη από αυτές που χρησιμοποιήθηκαν στο παρελθόν.

Στις 15 Οκτωβρίου 2021, το πρόγραμμα ενημερώθηκε, με το προγραμματισμένο ePrix του Κέιπ Τάουν να ακυρώνεται για άγνωστους λόγους υπέρ του ePrix της Τζακάρτα.

Στις 15 Δεκεμβρίου 2021, το πρόγραμμα ενημερώθηκε ξανά, στο οποίο το ePrix της Ρώμης και το ePrix του Βερολίνου μετατράπηκαν και πάλι σε διπλούς αγώνες, όπως και την προηγούμενη σεζόν.

Στις 23 Απριλίου 2022, το ePrix του Βανκούβερ ακυρώθηκε από τους διοργανωτές. Στις 11 Μαΐου 2022, το ePrix του Μαρακές ανακοινώθηκε ως η αντικατάσταση του.

Αλλαγές Κανονισμών

Μορφή κατατακτηρίων 
Εισήχθη μια νέα μορφή κατατακτηρίων, όπου οι οδηγοί χωρίζονται σε δύο γκρουπ με βάση τη θέση τους στο πρωτάθλημα, αυτοί που βρίσκονται σε μονές θέσεις πηγαίνουν στο γκρουπ Α, ενώ αυτοί που βρίσκονται σε ζυγές θέσεις πηγαίνουν στο γκρουπ Β. Η εξαίρεση είναι στον πρώτο αγώνα της σεζόν, όπου κάθε ομάδα μπορούσε να προτείνει έναν οδηγό σε κάθε γκρουπ. Κάθε γκρουπ έχει μια συνεδρία 10 λεπτών για να ορίσει τον ταχύτερο γύρο στα 220 kW, εκ των οποίων οι 4 πρώτοι κάθε ομίλου προκρίνονται στο στάδιο των μονομαχιών, όπου οι οδηγοί έρχονται αντιμέτωποι με 250 kW σε έναν προημιτελικό, ημιτελικό και τελικό. Ο νικητής του τελικού στη συνέχεια παρατάσσεται στη Pole Position, ο ηττημένος του τελικού στη 2η θέση, οι ηττημένοι του ημιτελικού στις θέσεις 3 και 4 και οι ηττημένοι του προημιτελικού στις θέσεις 5 έως 8, με τη σειρά του χρόνου που ορίζεται στις αντίστοιχες συνεδρίες τους. Οι υπόλοιποι οδηγοί από τη φάση των ομίλων σχηματίζονται εναλλάξ από τη θέση 9, με την ομάδα του polesitter στις μονές θέσεις και την άλλη ομάδα στα ζυγά.

Αποτελέσματα και Κατατάξεις

ePrix

Πρωτάθλημα Οδηγών 
Οι πόντοι απονέμονται χρησιμοποιώντας την ακόλουθη δομή:

Πρωτάθλημα Ομάδων

Υποσημειώσεις

Παραπομπές 

Φόρμουλα Ε